{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Odluci o uvođenju strukovnog kurikula za stjecanje kvalifikacije TEHNIČAR ZA BRODSKU ELEKTROTEHNIKU I ELEKTRONIKU / TEHNIČARKA ZA BRODSKU ELEKTROTEHNIKU I ELEKTRONIKU u sektoru ELEKTROTEHNIKA I RAČUNARSTVO"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"SNJEŽANA SVITLIĆ-BUDISAVLJEVIĆ","ODLUKU o uvođenju strukovnog kurikula za stjecanje kvalifikacije TEHNIČAR ZA BRODSKU ELEKTROTEHNIKU I ELEKTRONIKU / TEHNIČARKA ZA BRODSKU ELEKTROTEHNIKU I ELEKTRONIKU u sektoru ELEKTROTEHNIKA I RAČUNARSTVO","Poštovani,\n\npodržavam donošenje strukovnog kurikula za kvalifikaciju Tehničar/ka za brodsku elektrotehniku i elektroniku, jer je usklađen s potrebama tržišta rada i naglašava učenje temeljeno na radu.\n\nPredlažem da se dokument dopuni jasnijim opisom:\n\nminimalne potrebne opreme za provedbu praktične nastave,\n\nočekivanja i modela suradnje s gospodarskim subjektima,\n\nsustava stručnog usavršavanja nastavnika u području brodske elektrotehnike i elektronike.\n\nNavedene dopune doprinijele bi uspješnijoj provedbi kurikula u školama.","Primljeno na znanje","Poštovana, zahvaljujemo Vam na komentaru. \nStrukovni kurikul donosi se na temelju jednog ili više standarda kvalifikacija koji su izrađeni na temelju jednog ili više standarda zanimanja sukladno konceptu Hrvatskog kvalifikacijskog okvira, a strukovnim kurikulom stječu se ključne i strukovne kompetencije te definiraju pravila i načini stjecanja kvalifikacija. Standardom kvalifikacije propisani su materijalni uvjeti za stjecanje skupova ishoda učenja.\nIsto tako, strukovnim kurikulom su propisani specifični materijalni uvjeti i okruženje za učenje, potrebni za realizaciju modula, kao i oblici učenja temeljenog na radu.\nTakođer, sukladno članku 7. stavku 1.  Pravilnika o načinu organiziranja, izvođenju i praćenju nastave u strukovnim školama (Narodne novine, broj 140/09, 130/20 i 100/24) ostvarivanje učenja temeljenog na radu kod poslodavca organizira se na način i pod uvjetima utvrđenim strukovnim kurikulom, kurikulom ustanove za strukovno obrazovanje i ugovorom o provedbi učenja temeljenog na radu.\nNadalje, jedna od djelatnosti kojom Agencija za strukovno obrazovanje i obrazovanje odraslih unapređuje sustav strukovnog obrazovanje i obrazovanje odraslih je provođenje osposobljavanja i stručnog usavršavanja zaposlenih u sustavu strukovnog obrazovanja i obrazovanja odraslih (članak 4. stavak 2. Zakona o Agenciji za strukovno obrazovanje i obrazovanje odraslih, Narodne novine broj, 24/10)."]
[2,"BERNARDA MUSOVIĆ","ODLUKU o uvođenju strukovnog kurikula za stjecanje kvalifikacije TEHNIČAR ZA BRODSKU ELEKTROTEHNIKU I ELEKTRONIKU / TEHNIČARKA ZA BRODSKU ELEKTROTEHNIKU I ELEKTRONIKU u sektoru ELEKTROTEHNIKA I RAČUNARSTVO,\nI. ","Smatram da bi donošenje ovog kurikula predstavilo važan iskorak u razvoju strukovnog obrazovanja u području pomorstva i tehničkih znanosti. S obzirom na sve brži tehnološki napredak u brodskim sustavima, navigaciji, komunikacijama i elektroenergetskim instalacijama, jasno je da je modernizacija nastavnih sadržaja nužna kako bi učenici stekli kompetencije usklađene sa potrebama suvremenog pomorskog tržišta. Kurikul unosi potrebnu jasnoću kompetencija koju učenici trebaju usvojiti, uključujući primjenu suvremenih alata i tehnologija, čitanje i izradu tehničke dokumentacije, poznavanje materijala brodskih sustava, proizvodnih procesa te sigurnosnih standarda. Također donosi naglasak na praktične vještine, primjenu znanja u autentičnim radnim situacijama te integraciju teorijskih sadržaja s praktičnim radom u radionicama, specijaliziranim učionicama i/ili tehnološkim centrima Također kurikul prepoznaje važnost sigurnosti na radu, ekološke održivosti i pravilnog postupanja s opremom pod visokim naponom-područja koja su posebno kritična u pomorskoj industriji što povećava konkurentnost te mobilnost budućih tehničara. Ipak, samo uvođenje i uspjeh provođenja ovisit će o opremanju školskih radionica, stručnom usavršavanju nastavnika te stvaranjem mreže partnerskih tvrtki koji će učenicima omogućiti kvalitetnu praksu. Samo se tako može omogućiti i obrazovati učenike koji će posjedovati praktične vještine, tehničku pismenost i sposobnost prilagodbe brzim promjenama","Primljeno na znanje","Poštovana, zahvaljujemo Vam na komentaru."]
[3,"MIRIJAN RITOŠA","2. SASTAVNICE STRUKOVNOG KURIKULA,\n2.2 POPIS OBVEZNIH STRUKOVNIH MODULA","Smatram da se modul Uvod u elektroniku s primjenom ne bi trebao provoditi tijekom prve godine učenja.  Učenici bi u svakom slučaju trebali najprije postići ishode iz modula Uvod u elektrotehniku. Predajem modul Uvod u elektrotehniku za kvalifikaciju Tehničar za električne strojeve i elektroenergetiku. Također, slijedi mi i modul Uvod u elektroniku s primjenom. Module, u mojoj školi, smo rasporedili na način da se Uvod u elektrotehniku izvodi 9 sati tjedno s predviđenim završetkom početkom veljače. Nakon toga izvodio bi se modul Uvod u elektroniku s primjenom. Takav tempo izvođenja previše je brz za učenike koji su došli iz Osnovne škole i jednostavno ne mogu usvajati gradivo takvom brzinom. Paralelni početak oba modula nema smisla jer učenici nemaju osnovna znanja iz elektrotehnike a trebali bi odmah raditi na elektronici. Ovaj komentar se odnosi na sve kurikule elektrotehničkog sektora za četverogodišnje učenje.","Primljeno na znanje","Zahvaljujemo na komentaru i podijeljenom iskustvu iz prakse. Modul Uvod u elektrotehniku u svim je kurikulima u sektoru Elektrotehnika i računarstvo na razini 4.2 planiran kao prvi stručni modul i logično prethodi modulu Uvod u elektroniku s primjenom. \nPri oblikovanju dinamike izvođenja, naglasak je stavljen na razne oblike aktivnog i iskustvenog učenja koji su sastavni dio ovih modula – vježbe, istraživački zadaci, projektne aktivnosti te učenje temeljeno na radu. Na taj se način učenicima omogućuje postupno usvajanje temeljnih pojmova kroz konkretan rad, istraživanje i zaključivanje umjesto isključivo teorijskog pristupa.\nOvdje je važno i timskim planiranjem procesa učenja i poučavanja osigurati odgovarajući tempo, podršku i povezanost modula."]